যত দ্রুত সম্ভব বাস থেকে বয়স্কদের নামিয়ে আনার চেষ্টা চলতে লাগল। নামানো হল অন্যান্য যাত্রীদেরও। তত ক্ষণে ছুটে এসেছে দমকল। কালো ধোঁয়ায় ঢেকে গিয়েছে চারপাশ। ঘটনাটি ঘটেছে গত বুধবার চিনের সিনচুয়ান প্রদেশের ওয়াইবিং শহরে। সম্প্রতি ঘটনাটি ভিডিওবন্দি হয়ে ভাইরাল হয়েছে সোশ্যাল মিডিয়ায়। ভিডিওতে দেখা গিয়েছে, আগুন থেকে বাসযাত্রীদের রক্ষার জন্য পথচারীরা জানলার কাচ ভাঙছেন। জল এবং অগ্নিনির্বাপন যন্ত্র নিয়েও তৎপর হতে দেখা গিয়েছে কয়েক জনকে। এক প্রত্যক্ষদর্শীর কথায়, ‘‘হঠাৎ করে একটি বাসে আগুন লাগতে দেখে আমরা ছুটে যাই। ভিতর থেকে মানুষজনের চিৎকার ভেসে আসছিল। দ্রুত ছড়িয়ে পড়ছিল আগুন।’’ নিজের অভিজ্ঞতা স্থানীয় একটি সংবাদমাধ্যমকে জানিয়েছেন আর এক জন উদ্ধারকারী। তিনি বলেছেন, ‘‘বাসে জনা কুড়ি যাত্রী ছিলেন। তাঁদের উদ্ধার করতে আমরা ছুটে যাই। আমার বিশ্বাস, এই রকম ঘটনা আমার সঙ্গে ঘটলে অন্যরাও একই ভাবে উদ্ধারের জন্য ছুটে আসতেন।’’